Lippakioski

Lippakioski on Helsingin kaupunginarkkitehti Gunnar Taucherin johdolla 1930-luvun lopulla suunniteltu myöhäisfunktionalistinen, 1940-lukua edustava, makeis- ja virvoitusjuomakioskeissa käytetty kioskityyppi. Ensimmäiset puurakenteiset kaarevaetuseinäiset lippakioskit suunniteltiin jo vuonna 1937 (Gunnar Taucher ja Eero Urpola), mutta tämänpäiväiset kulmikkaat lippakioskit on rakennettu 1940- ja 1950-luvuilla. Lippakioskit, joita on jäljellä 19 kappaletta ympäri Helsinkiä ovat kaupunginarkkitehti Hilding Ekelundin allekirjoittamien piirustusten mukaisia. Lipallinen puurakenteinen kioski on suorakaiteen muotoinen. Kioskin ikkunallisessa etuosassa lipan alla on myyntitiski. Kioskin takana on ovi. Sisätilat on jaettu kahteen osaan myynti- ja varastopuoleen, joiden välissä on liukuovi. Kioskit rakennettiin aikoinaan keskeisille paikoille linja-auto- ja raitiovaunulinjojen päätepysäkeille sekä puistojen reunamille. Vuonna 1938 Taucherin kaarevaseinäisen kioskin tyyppipiirustukset julkaistiin Arkkitehti-lehdessä. Tämän jälkeen niitä rakennettiin ainakin Poriin. Yksi vuonna 1941 valmistunut kioski on vielä jäljellä Sibeliuspuistossa.Anne Mäkinen: Helsingin kioskien historiaaJuri Nummelin: Porin funkis thumb|Kivirakenteinen lippakioski Porissa. Osa kioskeista toimii ravintoloiden ulkotarjoilupisteenä. Vuorimiehenpuistikon kioski toimii viereisen Seahorse-ravintolan kesäterassina, ja Tove Janssonin puiston (ent. Katajanokanpuiston) kioski, joka oli kaupungin ensimmäinen kioski jolle myönnettiin anniskelulupa, toimii läheisen Bellevue-ravintolan yhteydessä. Nykyään anniskeluoikeudet on myönnetty myös mm. Hietalahdenrannan kioskille, myös kolmelle kaupungin omistamalle lippakioskille: Karhupuiston, Hietalahdenrannan ja Helsinginkadun. Lippakioskien suosio hiipui 70- ja 80-luvuilla mm. R-kioskien yleistyttyä, mutta 2000-luvulla lippakioskien suosio alkoi nousta. Helsingin kaupunki vuokraa kioskeja yksityisyrittäjille, joista suosittuja ovat mm. Karhupuiston kioski. Suosiosta huolimatta osa kioskeista ovat ilman yritystoimintaa ja huonossa kunnossa. Vuonna 2023 kaupunki asetti purkutuomion Nordenskiöldin aukion ja Paavalinpuiston kioskeille niiden huonon kuntonsa vuoksi. Yritystoimintaa hankaloittaa mm. lyhyt aukiolokausi. Kioskeja voi käyttää vain touko- ja syyskuun välillä, koska eristämättömät vesiputket halkeavat helposti kylmällä kelillä. Muita haittapuolia ovat huono sijainti. Nordenskiöldin aukion kioskilla yritettin yritystoimintaa 2010-luvun lopulla, mutta vilkkaasti liikennöidyn risteyksen katupöly osoittautui ongelmaksi. == Luettelo Helsingin lippakioskeista == Nimi Lähin katuosoite/risteys Kaupunginosa Rakennusvuosi Tila Tyyppi Huomioita Kartta- linkki Kuva Arabian aukion kioski Intiankatu 2 Toukola 1940–1950 -luku Suljettu Suorakaide Eiran puiston kioski Tehtaankatu-Laivurinkatu Eira 1940–1950 -luku Suorakaide Esplanadinpuiston kioski, läntinen Pohjoisesplanadi-Mikonkatu Kaartinkaupunki 1928 Käytössä Lankarulla Esplanadinpuiston kioski, itäinen [Pohjoisesplanadi-Fabianinkatu Kaartinkaupunki 1928 Käytössä Lankarulla Helsinginkadun kioski Helsinginkatu- Fleminginkatu Kallio 1940–1950 -luku Käytössä Suorakaide Hietalahdenrannan kioski Hietalahdenranta-Hietalahdenkatu Kamppi 1939 Käytössä Soikea Johanneksenpuiston kioski Yrjönkatu-Merimiehenkatu Ullanlinna 1940–1950 -luku Suorakaide Kaisaniemenpuiston kioski Svante Olssonin puistokuja- Birger Brunilan puistokuja Kluuvi 1937 Käytössä Edestä kaareva Kansallismuseon puiston kioski Museokatu-Dagmarinkatu Töölö 1940–1950 -luku Suorakaide Karhupuiston kioski Fleminginkatu-Agricolankatu Kallio 1940–1950 -luku Käytössä Suorakaide Kasarmitorin kioski Pohjoinen Makasiinikatu-Kasarmitori Kaartinkaupunki 1928 Lankarulla Katajanokanpuiston kioski Tove Janssonin puisto Katajanokka 1940–1950 -luku Suorakaide Kauppakorkeakoulun kioski Arkadiankatu 25 Töölö 1940–1950 -luku Suorakaide Käärmetalon kioski Mäkelänkatu-Vaakalinnuntie Käpylä 1940–1950 -luku Suorakaide Käpylän kioski Pohjolanaukio-Pohjolankatu Käpylä 1937 Edestä kaareva Laajalahden aukion kioski Munkkiniemen puistotie 21 Munkkiniemi 1937 Suorakaide Tyyppinsä vanhin Lapinlahdenpuistikon kioski Lapinlahdenkatu 3 Kamppi 1940–1950 -luku Käytössä Suorakaide Liisanpuistikon kioski Liisanpuistikko Kruununhaka 1940–1950 -luku Käytössä Suorakaide Mika Waltarin puiston kioski Runeberginkatu- Eteläinen Hesperiankatu Töölö 1937 Suljettu Edestä kaareva Nordenskiöldin aukion kioski Nordenskiöldin aukio Töölö 1940–1950 -luku Suljettu Suorakaide Purkutuomio Paavalinpuiston kioski Hämeentie-Sturenkatu Vallila 1940–1950 -luku Suljettu Suorakaide Purkutuomio Pitkänsillan kioski Unioninkatu-Kaisaniemenranta Kluuvi 1940–1950 -luku Suorakaide Ruskeasuon kioski Mannerheimintie-Koroistentie 1928 Suljettu Lankarulla Suursuon ostoskeskus, Maunula Pakilantie Maunula Purettu 2011 Suorakaide Vuorimiehenpuistikko Vuorimiehenkatu-Kapteeninkatu Ullanlinna 1940–1950 -luku Käytössä Suorakaide Helsingin kaupunki on päättänyt myydä tarjouskilpailulla seuraavat 10 lippakioskia syksyn 2015 jälkeen:Helsinki luopuu 10 lippakioskista – kaupungin tiedottamista kritisoidaan * Eiran puisto * Johanneksenpuisto * Kauppakorkeakoulut * Karhupuisto * Käpylänaukio * Laajalahden aukio * Lapinlahdenpuistikko * Liisanpuistikko * Museon puisto * Vuorimiehenpuistikko == Lähteet == * ===Viitteet=== == Aiheesta muualla == * * *Stadin lippikset. Luokka:Helsingin liikerakennukset Luokka:Kioskit